La Via Catalana 2014 ja compta amb més de 150.000 persones inscrites. La campanya unitària “ Ara és l’hora ” manté la crida a inscriure’s per garantir “l’èxit” d’aquesta mobilització. Les presidentes de l’ ANC , Carme Forcadell, i d’ Òmnium Cultural , Muriel Casals, van alertar la setmana passada que calia incrementar el nombre d’inscripcions.Els organitzadors asseguren que, després de la crida de la setmana passada, ha augmentat el ritme d’inscripcions. Tot i així, consideren que “encara ha de ser major per assegurar l’èxit organitzatiu de la mobilització”.A més, des de l’ANC i Òmnium consideren que “l’èxit de la mobilització i organització de la V que ha d’omplir la Gran Via de les Corts Catalanes i l’avinguda Diagonal el proper Onze de Setembre serà la garantia que els catalans votaran el proper 9 de novembre”.